缺題讚
作者：太宗皇帝李世民
朝代：唐

paragraphs: 功成積劫印紋端，不是南山得恐難。
眼覩數重金色潤，手擎一片玉光寒。
煉時百火精神透，藏處千年瑩彩完。
定果薰脩真秘密，信心莫作等閑看。
（見《大正新修大藏經》第五十二冊元釋詳邁撰《辨僞錄》卷五，云出元如意長老《聖旨特建釋迦舍利靈通感通之塔碑文》。
《佛祖統紀》卷四五作宋太宗《佛牙讚》。
）。